
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3295 

24 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής απασχόλησης με αμοιβή τις 
Κυριακές και εξαιρέσιμες ημέρες ή κατά τις νυ¬ 
χτερινές ώρες, προς συμπλήρωση της υποχρεωτι¬ 
κής εβδομαδιαίας εργασίας, των υπαλλήλων του 
Φορέα Διαχείρισης Όρους Πάρνωνα και Υγροτό- 

που Μουστού. 1 

Έγκριση υπερωριακής απασχόλησης με αμοιβή τις 
Κυριακές και εξαιρέσιμες ημέρες ή κατά τις νυ¬ 
χτερινές ώρες, προς συμπλήρωση της υποχρεω¬ 
τικής εβδομαδιαίας εργασίας είτε καθ’ υπέρβα¬ 
ση αυτής, των υπαλλήλων του Φορέα Διαχείρισης 


Υγροτόπων Αμβρακικού. 2 

Καθιέρωση 12ωρης και 24ωρης λειτουργίας οργανι¬ 
κών μονάδων του Δήμου Εορδαίας. 3 


Διαπίστωση Αυτοδίκαιης κατάργησης κενών οργα¬ 
νικών θέσεων πολιτικού προσωπικού με σχέση 
εργασίας δημοσίου δικαίου του Ν.Π.Δ.Δ. «Δημο¬ 
τική Φροντίδα Αχαρνών» (ΔΗ.Φ.Α.), κατ’ εφαρμο¬ 
γή της παρ. Ια του άρθρου 33 του Ν. 4024/2011 


(ΦΕΚ 2681/Τ.Β72012). 4 

ΑΠΟΦΑΣΕΙ Σ 

Αριθμ. 40135 (1) 


Έγκριση υπερωριακής απασχόλησης με αμοιβή τις Κυ¬ 
ριακές και εξαιρέσιμες ημέρες ή κατά τις νυχτερινές 
ώρες, προς συμπλήρωση της υποχρεωτικής εβδο¬ 
μαδιαίας εργασίας, των υπαλλήλων του Φορέα Δι¬ 
αχείρισης Όρους Πάρνωνα και Υγροτόπου Μουστού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 20 του Ν. 4024/2011 «Συντα- 
ξιοδοτικές Ρυθμίσεις, Ενιαίο Μισθολόγιο - Βαθμολόγιο 
- εργασιακή εφεδρεία και άλλες διατάξεις εφαρμογής 
του Μεσοπρόθεσμου Πλαισίου Δημοσιονομικής Στρα¬ 
τηγικής 2012 - 2015» με τις τροποποιήσεις αυτού (Α'226), 
όπως αυτό τροποποιήθηκε και ισχύει. 


2. Τις διατάξεις των παρ. 1 και 12 του άρθρου 45 του 
ν. 4071/2012 «Ρυθμίσεις για την τοπική ανάπτυξη, την 
αυτοδιοίκηση και την ενσωμάτωση Οδηγίας 2009/50/ 
ΕΚ» (Α'85). 

3. Τις διατάξεις του άρθρου 15 του Ν. 2742/1999 «Χω¬ 
ροταξικός σχεδιασμός και αειφόρος ανάπτυξη και άλλες 
διατάξεις» (Α'207), όπως το άρθρο αυτό συμπληρώθηκε 
από το άρθρο 13 του ν. 3044/2002 «Μεταφορά συντε¬ 
λεστή δόμησης και ρυθμίσεις άλλων θεμάτων αρμοδι¬ 
ότητας Υπουργείου Περιβάλλοντος, Χωροταξίας και 
Δημοσίων Έργων» (Α' 197). 

4. Τις διατάξεις του άρθρου 8 του ν. 4109/2013 «Κατάρ¬ 
γηση και συγχώνευση νομικών προσώπων του Δημοσίου 
και του ευρύτερου δημόσιου τομέα -Σύσταση Γενικής 
Γραμματείας για το συντονισμό του κυβερνητικού έργου 
και άλλες διατάξεις» (Α' 16). 

5. Την υπ’ αριθμ. 21393/22-5-06 απόφαση του Υπουρ¬ 
γού ΠΕΧΩΔΕ «Κανονισμός λειτουργίας Υπηρεσιών και 
Προσωπικού του Φορέα Διαχείρισης Όρους Πάρνωνα 
και Υγροτόπου Μουστού» (Β' 747). 

6. Τις διατάξεις της παρ. 34 του άρθρου 1 της 12123/ 
25-2-2013 απόφαση του Υπουργού και Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλαγής 
«Εξουσιοδότηση υπογραφής «Με εντολή Υπουργού» του 
Υπουργού και «Με εντολή Αναπληρωτή Υπουργού» του 
Αναπληρωτή Υπουργού Περιβάλλοντος Ενέργειας και Κλι¬ 
ματικής Αλλαγής στους Γ ενικούς και Ειδικούς Γ ραμματείς 
καθώς και στους Προϊσταμένους των Γενικών Διευθύν¬ 
σεων, Διευθύνσεων, Τμημάτων, Αυτοτελών Γραφείων και 
Ειδικών Υπηρεσιών του Υπουργείου Περιβάλλοντος, Ενέρ¬ 
γειας και Κλιματικής Αλλαγής» (Β'499), όπως αυτή προ¬ 
στέθηκε με την παρ. 2 του άρθρου 1 της 62309/12-11-2013 
όμοιας απόφασης (Β'2937). 

7. Το υπ’ αριθμ. 644/27-6-2013 έγγραφο του Φορέα 
Διαχείρισης Όρους Πάρνωνα και Υγροτόπου Μουστού. 

8. Το γεγονός ότι το ύψος της προκαλούμενης, από την 
αίτηση αυτή, δαπάνης, για το έτος 2013, προβλέπεται να 
ανέλθει στο ποσό των 4.638,60 € περίπου, και το οποίο 
καλύπτεται από την εγγεγραμμένη πίστωση δαπάνης 
μισθοδοσίας, έτους 2013, που είναι σε βάρος του έρ¬ 
γου «Προστασία και διατήρηση της βιοποικιλότητας του 
Όρους Πάρνωνα και Υγροτόπου Μουστού», που χρηματο¬ 
δοτείται από το Επιχειρησιακό Πρόγραμμα “Περιβάλλον 
και Αειφόρος Ανάπτυξη 2007-2013”, αποφασίζουμε: 

Εγκρίνεται η υπερωριακή απασχόληση με αμοιβή τις 
Κυριακές και εξαιρέσιμες ημέρες ή κατά τις νυχτερινές 
ώρες, προς συμπλήρωση της υποχρεωτικής εβδομαδι¬ 
αίας εργασίας, για δώδεκα υπαλλήλους του Φορέα Δι¬ 
αχείρισης Όρους Πάρνωνα και Υγροτόπου Μουστού για 
το έτος 2013, για το χρονικό διάστημα μέχρι 31-12-2013. 

Αναλυτικά οι ώρες ανά τομέα απασχόλησης, του Φο¬ 
ρέα Διαχείρισης Όρους Πάρνωνα και Υγροτόπου Μου¬ 
στού, για το χρονικό διάστημα μέχρι 31-12-2013 είναι: 


Οργ. Μονάδα 

Αριθμός 

Υπαλλήλων 

Εκτίμηση Υπερωριών ανά 
τμήμα για το διάστημα 
μέχρι 31-12- 2013 

ΤΜΗΜΑ ΠΡΟΣΤΑΣΙΑΣ 
ΚΑΙ ΔΙΑΧΕΙΡΙΣΗΣ 

3 

288 

ΤΜΗΜΑ ΕΠΟΠΤΕΥΣΗΣ/ 
ΠΑΡΑΚΟΛΟΥΘΗΣΗΣ 

ΚΑΙ ΕΦΑΡΜΟΓΩΝ ΔΙΑ¬ 
ΧΕΙΡΙΣΗΣ 

5 

480 

ΤΜΗΜΑ ΠΛΗΡΟΦΟΡΗ¬ 
ΣΗΣ, ΕΚΠΑΙΔΕΥΣΗΣ 

ΚΑΙ ΔΗΜΟΣΙΟΤΗΤΑΣ 

4 

384 

ΣΥΝΟΛΟ 

12 

1.152 


Η ως άνω απασχόληση κατά τις Κυριακές ή εξαιρέσι¬ 
μες ημέρες ή κατά τις νυκτερινές ώρες είναι εντελώς 
απαραίτητη για τους παρακάτω λόγους: 

Πρόγραμμα επόπτευσης φύλαξης: 

Ο Φορέας Διαχείρισης και συγκεκριμένα το Τμήμα 
Επόπτευσης/Παρακολούθησης και Εφαρμογών Διαχείρι¬ 
σης στελεχώθηκε τον Απρίλιο του 2011, με πέντε άτομα 
(Φύλακες/ Ειδικοί Δασικής Προστασίας) με σύμβαση 
εργασίας ορισμένου χρόνου. Σκοπός ήταν η μεγαλύτερη 
δυνατή προστασία της περιοχής, για την καταπολέμηση 
των παράνομων δραστηριοτήτων καθ’ όλη τη διάρκεια 
του έτους και κυρίως για την πρόληψη και την απο¬ 
τροπή τους. Η φύλαξη της προστατευόμενης περιοχής 
αποτελεί βασική αρμοδιότητα του Φορέα. 

Τόσο για τους ορεινούς όγκους όσο και για την υγρο- 
τοπική περιοχή, ο Φορέας Διαχείρισης με τα μέσα που 
διαθέτει έφτασε γενικά σε ένα πάρα πολύ ικανοποιητικό 
επίπεδο φύλαξης/προστασίας λόγω του ότι σε αυτό 
συνέβαλε η συνεχής εποπτεία, ενημέρωση, καθοδήγηση 
και συνεργασία των φυλάκων με όλα τα θεσμοθετημένα 
όργανα φύλαξης της προστατευόμενης περιοχής, όπως: 

Πυροσβεστική Υπηρεσία, Δασική Υπηρεσία, Θηρο- 
φυλακή, Αστυνομία. 

Η πρόληψη των πυρκαγιών αποτελεί βασική αρμοδι¬ 
ότητα των φυλάκων του Φορέα Διαχείρισης τόσο στις 
ορεινές περιοχές του Πάρνωνα όσο και στις πεδινές. Η 
περίοδος επικινδυνότητας για τις πυρκαγιές ξεκινάει από 
αρχές Μα'ΐου και λήγει τέλος Οκτωβρίου. Ειδικά για τη 
περίοδο του 2012 η λήξη της επικινδυνότητας παρατά- 
θηκε έως το Νοέμβριο λόγω των υψηλών θερμοκρασιών 
και της ανομβρίας, και ίσως πραγματοποιηθεί και το 
2013 η παράταση της αντιπυρικής περιόδου. Κατά τους 
μήνες αυτούς διαμορφώνεται κατάλληλα ο εξοπλισμός 
των οχημάτων φύλαξης με βυτία πυρόσβεσης, χωρη¬ 
τικότητας 500 λίτρων νερού και μάνικες κατάσβεσης. 

Οι φύλακες έχουν καθημερινή και συνεχή επαφή με 
την Πυροσβεστική Υπηρεσία (Αρκαδίας και Λακωνίας), 
μέσω ασυρμάτων, και έτσι καταφέρνουν να ειδοποιούν 
έγκαιρα σε περίπτωση φωτιάς καθώς και να επικου¬ 


ρούν την Πυροσβεστική Υπηρεσία Αρκαδίας ή Λακωνί¬ 
ας στο έργο της, περιπολώντας σε περιοχές που δεν 
υπήρχαν περιπολίες της υπηρεσίας. Στα περισσότερα 
περιστατικά η κατάσβεση γινόταν από κοινού, και σε 
αρκετά γινόταν αποκλειστικά από τους φύλακες του 
Φ.Δ. Οι εργαζόμενοι του Τμήματος Επόπτευσης, στην 
πλειοψηφία των περιπτώσεων, εργάζονται υπερωριακά 
ώστε να βοηθούν την Πυροσβεστική Υπηρεσία κατά 
την διάρκεια των κατασβέσεων των πυρκαγιών όποτε 
αυτό απαιτηθεί. 

Η Προστατευόμενη Περιοχή του όρους Πάρνωνα και 
υγροτόπου Μουστού κατά την τουριστική περίοδο του 
καλοκαιριού και των αργιών στην διάρκεια του έτους 
είναι ιδιαίτερα αυξημένη και οι περιπολίες που διενερ- 
γούνται από το Τμήμα Επόπτευσης κρίνονται αναγκαίες 
και τα σαββατοκύριακα ή αργίες. 

Πρόγραμμα παρακολούθησης: 

Ο Φορέας Διαχείρισης διενεργεί εκτεταμένο πρό¬ 
γραμμα παρακολούθησης περιβαλλοντικών παραμέ¬ 
τρων στο πλαίσιο εφαρμογής των κοινοτικών οδηγιών 
92/43 και 147/09. Λαμβάνοντας υπόψη το γεγονός ότι 
η υλοποίηση του προγράμματος απαιτεί συνεχόμενες 
ημέρες παρουσίας στο πεδίο, με το προσωπικό του 
Φορέα Διαχείρισης να υποχρεούται να βρίσκεται στο 
πεδίο μαζί με τους αναδόχους των προγραμμάτων κα¬ 
ταγραφής και παρακολούθησης ώστε να εκπαιδευτεί 
στην καταγραφή και παρακολούθηση σύμφωνα με την 
απαίτηση του Επιχειρησιακού Προγράμματος «Περιβάλ¬ 
λον και Αειφόρος Ανάπτυξη 2007-2013» και τις υποχρε¬ 
ώσεις των αναδοχών που αναφέρονται στη διακήρυξη 
του Ανοιχτού Διεθνούς Διαγωνισμού Παρακολούθησης 
(266/26-3-2013), υπάρχει ανάγκη απασχόλησης και τα 
σαββατοκύριακα, τόσο για τον έλεγχο των αναδοχών 
όσο και για την εκπαίδευση του προσωπικού. 

Πρόγραμμα ενημέρωσης ευαισθητοποίησης: 

Η περιβαλλοντική ενημέρωση του τοπικού πληθυσμού 
αλλά και των επισκεπτών της περιοχής σε θέματα που 
συνδέονται με την προστασία του φυσικού πλούτου 
της προστατευόμενης περιοχής, αποτελεί ένα βασι¬ 
κό εργαλείο που χρησιμοποιεί ο Φορέας Διαχείρισης 
προκειμένου κάτοικοι και επισκέπτες να εξοικειωθούν 
με την ιδέα της προστατευόμενης περιοχής, με τους 
κανονισμούς και τους όρους που τη διέπουν και με τους 
στόχους που τίθενται για α) την προστασία και διατή¬ 
ρηση του φυσικού περιβάλλοντος και της πολιτιστικής 
κληρονομιάς β) τη βιώσιμη κοινωνική και οικονομική 
ανάπτυξη της περιοχής. 

Ο Φορέας Διαχείρισης είναι αρμόδιος για τρία Κέ¬ 
ντρα Περιβαλλοντικής Ενημέρωσης (στο Αστρος, τον 
Αγιο Πέτρο και την Καστάνιτσα Κυνουρίας) τα οποία 
απευθύνονται κυρίως σε μη εξειδικευμένο κοινό και σε 
επισκέπτες κάθε ηλικίας. Κύριος στόχος είναι η ενη¬ 
μέρωσή τους για τη σημασία της προστατευόμενης 
περιοχής, για τις αξίες και τις φυσικές λειτουργίες της 
και για την πανάρχαια και αδιάλειπτη ανθρώπινη πα¬ 
ρουσία στον Πάρνωνα. 

Στα Κέντρα Περιβαλλοντικής Ενημέρωσης του φο¬ 
ρέα διαχείρισης υλοποιούνται προγράμματα ξενάγησης 
και είναι επισκέψιμα εργάσιμες ημέρες, αλλά και σαβ¬ 
βατοκύριακα και αργίες κατόπιν ραντεβού, για απλές 
επισκέψεις ή επισκέψεις σχολείων στο πλαίσιο της 
Περιβαλλοντικής Εκπαίδευσης. Πέραν των μεμονωμέ¬ 
νων επισκεπτών και των μαθητών, πραγματοποιούνται 

προγραμματισμένες επισκέψεις από ομάδες εντός της 
προστατευόμενης περιοχής κατά τη διάρκεια του έτους 
που αψορούν α) ξενάγηση στα κέντρα ενημέρωσης, 
β) περιήγηση στην προστατευόμενη περιοχή, ή και γ) 
επίσκεψη στο πεδίο για παρατήρηση και γνωριμία με 
τη φύση. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2013 

Με εντολή Υπουργού 
Η Γ ενική Γ ραμματέας Περιβάλλοντος, 
Ενέργειας και κλιματικής Αλλαγής 
ΚΩΝΣΤΑΝΤΙΝΑ ΓΙΑΝΝΑΚΟΠΟΥΛΟΥ 

-♦- 

Αριθμ. 55197 (2) 

Έγκριση υπερωριακής απασχόλησης με αμοιβή τις Κυ¬ 
ριακές και εξαιρέσιμες ημέρες ή κατά τις νυχτε¬ 
ρινές ώρες, προς συμπλήρωση της υποχρεωτικής 
εβδομαδιαίας εργασίας είτε καθ’ υπέρβαση αυτής, 
των υπαλλήλων του Φορέα Διαχείρισης Υγροτόπων 
Αμβρακικού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 20 του ν. 4024/2011 «Συντα- 
ξιοδοτικές Ρυθμίσεις, Ενιαίο Μισθολόγιο - Βαθμολόγιο 
- εργασιακή εφεδρεία και άλλες διατάξεις εφαρμογής 
του Μεσοπρόθεσμου Πλαισίου Δημοσιονομικής Στρα¬ 
τηγικής 2012 - 2015» με τις τροποποιήσεις αυτού (Α'226), 
όπως αυτό τροποποιήθηκε και ισχύει. 

2. Τις διατάξεις των παρ. 1 και 12 του άρθρου 45 του 
ν. 4071/2012 «Ρυθμίσεις για την τοπική ανάπτυξη, την 
αυτοδιοίκηση και την ενσωμάτωση Οδηγίας 2009/50/ 
ΕΚ» (Α'85). 

3. Τις διατάξεις του άρθρου 15 του ν. 2742/1999 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (Α'207), όπως το άρθρο αυτό συμπληρώθηκε 
από το άρθρο 13 του ν. 3044/2002 «Μεταφορά συντε¬ 
λεστή δόμησης και ρυθμίσεις άλλων θεμάτων αρμοδι¬ 
ότητας Υπουργείου Περιβάλλοντος, Χωροταξίας και 
ΔημοσίωνΈργων» (Α' 197). 

4. Τις διατάξεις του άρθρου 8 του ν. 4109/2013 «Κατάρ¬ 
γηση και συγχώνευση νομικών προσώπων του Δημοσίου 
και του ευρύτερου δημόσιου τομέα -Σύσταση Γ ενικής 
Γραμματείας για το συντονισμό του κυβερνητικού έργου 
και άλλες διατάξεις» (Α'16). 

5. Την υπ’ αριθμ. 27004/15-6-2005 απόφαση του Υφυ¬ 
πουργού ΠΕΧΩΔΕ «Εγκριση κανονισμού λειτουργίας 
υπηρεσιών και προσωπικού του Φορέα Διαχείρισης 
Υγροτόπων Αμβρακικού» (Β' 950/2005). 

6. Τις διατάξεις της παρ. 34 του άρθρου 1 της 12123/25- 
2-2013 απόφαση του Υπουργού και Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλαγής 
«Εξουσιοδότηση υπογραφής «Με εντολή Υπουργού» 
του Υπουργού και «Με εντολή Αναπληρωτή Υπουργού» 
του Αναπληρωτή Υπουργού Περιβάλλοντος Ενέργειας 
και Κλιματικής Αλλαγής στους Γενικούς και Ειδικούς 
Γ ραμματείς καθώς και στους Προϊσταμένους των Γ ενι¬ 


κών Διευθύνσεων, Διευθύνσεων, Τμημάτων, Αυτοτελών 
Γ ραφείων και Ειδικών Υπηρεσιών του Υπουργείου Περι¬ 
βάλλοντος, Ενέργειας και Κλιματικής Αλλαγής» (Β'499), 
όπως αυτή προστέθηκε με την παρ. 2 του άρθρου 1 της 
62309/12-11-2013 όμοιας απόφασης (Β'2937). 

7. Το υπ’ αριθμ. 766/14-6-2013 έγγραφο του Φορέα 
Διαχείρισης Υγροτόπων Αμβρακικού. 

8. Το γεγονός ότι το ύψος της προκαλούμενης, από 
την απόφαση αυτή, δαπάνης, για το χρονικό διάστημα 
μέχρι 31-12-2013, προβλέπεται να ανέλθει στο ποσό των 
10.280,00 ευρώ περίπου, για το οποίο υπάρχει εγγεγραμ¬ 
μένη πίστωση δαπάνης μισθοδοσίας έτους 2013, που 
είναι σε βάρος του έργου «Προστασία και διατήρηση 
της βιοποικιλότητας του Εθνικού Πάρκου Υγροτόπων 
Αμβρακικού», που υλοποιείται στο πλαίσιο του επιχειρη¬ 
σιακού προγράμματος «Περιβάλλον και Αειφόρος Ανά- 
πτυξη»2007-2013 του Αξονα Προτεραιότητας 9 «Προστα¬ 
σία Φυσικού Περιβάλλοντος και Βιοποικιλότητας» του 
Εθνικού Στρατηγικού (ΕΣΠΑ), αποφασίζουμε: 

Εγκρίνεται η υπερωριακή απασχόληση με αμοιβή τις Κυ¬ 
ριακές και εξαιρέσιμες ημέρες ή κατά τις νυχτερινές ώρες, 
είτε προς συμπλήρωση της υποχρεωτικής εβδομαδιαίας 
εργασίας, είτε καθ’ υπέρβαση αυτής, των υπαλλήλων του 
Φορέα Διαχείρισης Υγροτόπων Αμβρακικού, για το χρονικό 
διάστημα μέχρι 31-12-2013 και συγκεκριμένα: 

Αναλυτικά οι ώρες ανά τομέα απασχόλησης, του Φο¬ 
ρέα Διαχείρισης Υγροτόπων Αμβρακικού, για το χρονικό 
διάστημα μέχρι 31-12-2013, είναι: 


Πίνακας 1. Ώρες προς συμπλήρωση της υποχρεωτικής εργασίας 

Πρόγραμμα 

Αριθμός 

Υπαλλήλων 

Ώρες προς συμπλήρωση 
της υποχρεωτικής εβδο¬ 
μαδιαίας εργασίας μέχρι 
31-12-2013 

Επόπτευσης - Φύλαξης 

9 

864 ώρες 

Επιστημονικής 

Παρακολούθησης 

5 

120 ώρες 

Ενημέρωσης - 
Ευαισθητοποίησης 

3 

72 ώρες 

ΣΥΝΟΛΟ 

1.056 ώρες 

Πίνακας 2. Ώρες υπερωριακής απασχόλησης καθ’ υπέρβαση της 
υποχρεωτικής εργασίας 

Πρόγραμμα 

Αριθμός 

Υπαλλήλων 

Ώρες καθ’ υπέρβαση της 
υποχρεωτικής εβδομα¬ 
διαίας εργασίας μέχρι 
31-12-2013 

Επόπτευσης - Φύλαξης 

9 

324 ώρες 

Επιστημονικής 

Παρακολούθησης 

5 

180 ώρες 

Ενημέρωσης - 
Ευαισθητοπο ίησης 

3 

90 ώρες 

ΣΥΝΟΛΟ 

594 ώρες 


Η ως άνω υπερωριακή απασχόληση προκύπτει ως 
αναγκαιότητα για τους παρακάτω λόγους: 

1) Πρόγραμμα επόπτευσης - φύλαξης 
Ο Φορέας Διαχείρισης Υγροτόπων Αμβρακικού σύμ¬ 
φωνα και με το εγκεκριμένο από το Τμήμα Διαχείρισης 
Φυσικού Περιβάλλοντος του ΥΠΕΚΑ σχέδιο «Επόπτευ¬ 
σης - Φύλαξης», διενεργεί περιπολίες στο Εθνικό Πάρκο 
365 ημέρες το χρόνο, προκειμένου να εντοπίσει και να 
αποτρέψει παράνομες δραστηριότητες. Λαμβάνοντας 
υπόψη ότι μεγάλος αριθμός παράνομων δραστηριοτή¬ 
των λαμβάνει χώρα τα Σαββατοκύριακα ή τις αργίες, 

είναι απαραίτητο οι περιπολίες να διενεργούνται και 
αυτές τις ημέρες χωρίς καμία εξαίρεση. Επιπρόσθετα, 
σε ειδικές περιπτώσεις οπότε και υπάρχουν: είτε ειδικές 
απαγορεύσεις (απαγορεύσεις αλιείας, απαγορεύσεις 
κυνηγιού κ.α.), είτε έκτακτα περιστατικά (24ωρη φύλαξη 
αποικιών αργυροπελεκάνων) απαιτείται η απασχόληση 
του προσωπικού κατά τις νυχτερινές ώρες. 

2) Πρόγραμμα επιστημονικής παρακολούθησης. 

Ο Φορέας Διαχείρισης Υγροτόπων Αμβρακικού διε¬ 
νεργεί εκτεταμένο πρόγραμμα επιστημονικής παρακο¬ 
λούθησης περιβαλλοντικών παραμέτρων στο πλαίσιο 
εφαρμογής των κοινοτικών οδηγιών 92/43 και 147/09 
και της Εθνικής Στρατηγικής για τη Διατήρηση της 
Βιοποικιλότητας. Λαμβάνοντας υπόψη το γεγονός ότι 
η φύση του προγράμματος απαιτεί: α) συνεχόμενες 
ημέρες παρουσίας στο πεδίο και β) τη διεξαγωγή των 
εργασιών πεδίου ανάλογα με τις επικρατούσες κλιμα¬ 
τικές συνθήκες που θα επιτρέπουν την άντληση των 
καλύτερων δυνατόν αποτελεσμάτων, υπάρχει η πολύ 
μεγάλη πιθανότητα να απαιτηθεί απασχόληση σε σαβ¬ 
βατοκύριακα ή αργίες. 

3) Πρόγραμμα ενημέρωσης ευαισθητοποίησης 

Ο Φορέας Διαχείρισης Υγροτόπων Αμβρακικού υλο¬ 
ποιεί πρόγραμμα ενημέρωσης - ευαισθητοποίησης στο 
πλαίσιο του οποίου ξεναγεί ομάδες επισκεπτών στην 
προστατευόμενη περιοχή. Οι ομάδες αυτές αφορούν 
μαθητές, ομάδες ή και μεμονωμένους επισκέπτες, οικο- 
τουρίστες, συλλόγους και σωματεία κ,λπ.. Πολλές φορές 
οι επισκέπτες επιθυμούν ξεναγήσεις εκτός εργάσιμων 
ημερών, ιδιαίτερα δε όταν πρόκειται για επισκέπτες από 
μακριά που ενδιαφέρονται να ξεναγηθούν στο Εθνικό 
Πάρκο κατά τις αργίες, τα Σαββατοκύριακα και γενικά 
τις συνήθεις περιόδους διακοπών (Χριστούγεννα, Πάσχα, 
Δεκαπενταύγουστο κ.α). Επιπλέον, ο Φορέας Διαχείρι¬ 
σης Υγροτόπων Αμβρακικού δέχεται επισκέπτες καθ’ 
όλη την καλοκαιρινή περίοδο στο Κέντρο Έρευνας και 
Πληροφόρησης Σαλαώρας. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2013 

Με εντολή Υπουργού 
Η Γενική Γραμματέας Περιβάλλοντος, 
Ενέργειας και κλιματικής Αλλαγής 
ΚΩΝΣΤΑΝΤΙΝΑ ΓΙΑΝΝΑΚΟΠΟΥΛΟΥ 

-♦- 

Αριθμ. 61186/3613 (3) 

Καθιέρωση 12ωρης και 24ωρης λειτουργίας 
οργανικών μονάδων του Δήμου Εορδαίας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα-Καλλικράτης»(ΦΕΚ 87/ 
τ.Α77-6-2010). 

2. Τις διατάξεις του Π.Δ 141/2010 «Οργανισμός της Απο¬ 
κεντρωμένης Διοίκησης Ηπείρου - Δυτικής Μακεδονίας» 
(ΦΕΚ 234/τ.Α727-12-2010). 


3. Τις διατάξεις των παρ. 3 και 6 του άρθρου 36 του 
Ν. 3584/2007 «Κύρωση του Κώδικα Κατάστασης Δημοτικών 
και Κοινοτικών Υπαλλήλων» (ΦΕΚ 143/τ.Α728-6-2007). 

4. Την αριθ. 381/2013 απόφαση του Δημοτικού Συμ¬ 
βουλίου Εορδαίας Ν. Κοζάνης περί καθιέρωσης δωδε- 
κάωρης και εικοσιτετράωρης λειτουργίας οργανικών 
μονάδων του Δήμου Εορδαίας. 

5. Τις ανάγκες της υπηρεσίας για την καθιέρωση δω- 
δεκάωρης και εικοσιτετράωρης λειτουργίας οργανικών 
μονάδων του Δήμου Εορδαίας. 

6. Την αριθ. 56346/12-11-2013 βεβαίωση πίστωσης της 
Οικονομικής Υπηρεσίας του Δήμου Εορδαίας, αποφα¬ 
σίζουμε: 

Την καθιέρωση δωδεκάωρης και εικοσιτετράωρης 
λειτουργίας οργανικών μονάδων του Δήμου Εορδαίας, 
όπως προτείνεται με την υπ’ αριθμ. 381/2013 απόφαση 
του δημοτικού συμβουλίου Εορδαίας, ως εξής: 

1) Τη λειτουργία του Τμήματος Ηλεκτρομηχανολογι- 
κών Έργων και Σηματοδότησης της Διεύθυνσης Τεχνι¬ 
κών Υπηρεσιών και ειδικότερα για το Γ ραφείο Ηλεκτρο- 
φωτισμού το οποίο έχει αντικείμενο τη μελέτη έργων 
σχετικών με την επέκταση, συντήρηση κ.λπ. του δικτύου 
ηλεκτροφωτισμού, φωτεινής σηματοδότησης κ.λπ. δίνο¬ 
ντας κατευθύνσεις και οδηγίες στο συνεργείο ηλεκτρο- 
φωτισμού για την εκτέλεση των έργων στη ρύθμιση της 
24ωρης λειτουργίας. 

Όλες οι παραπάνω δραστηριότητες είναι επιτακτική 
ανάγκη να πραγματοποιούνται και κατά τις απογευματι¬ 
νές και νυκτερινές ώρες προκειμένου να μην διαταραχθεί 
η ομαλή λειτουργία της πόλης. Επιπλέον οι εργασίες που 
αφορούν το διάκοσμο των Χριστουγέννων απαιτείται να 
πραγματοποιούνται τις Κυριακές και τις αργίες για λόγους 
ασφάλειας καθώς πραγματοποιούνται ηλεκτρολογικές 
ενώσεις. Για τους λόγους αυτούς λόγω της ιδιοτυπίας των 
συνθηκών λειτουργίας, του είδους και της μορφής της 
υπηρεσίας το ως άνω Γ ραφείο θα λειτουργεί σε 24ωρη 
βάση για όλες τις ημέρες του μήνα συμπεριλαμβανομένων 
και των Κυριακών και των αργιών κατά την περίοδο των 
εορτών των Χριστουγέννων και Πάσχα κατά τη διάρκεια 
πολιτιστικών εκδηλώσεων κ.λπ.. 

Στις παραπάνω ρυθμίσεις θα εμπίπτει το παρακάτω 
προσωπικό: 

• Τρεις (3) ΔΕ Ηλεκτρολόγων 

2) Τη λειτουργία του Τμήματος Συγκοινωνιακών, Κτι- 
ριακών Υδραυλικών και Εγγειοβελτιωτικών Έργων της 
Διεύθυνσης Τεχνικών Υπηρεσιών και ειδικότερα του 
Γραφείου Συντήρησης Υποδομών το οποίο έχει την 
αρμοδιότητα να ετοιμάζει προγράμματα Δράσης των 
Συνεργείων των τεχνιτών, συγκρότηση οργάνωση και 
συντονισμό ομάδας τεχνιτών, βλάβες κτιρίων και γρα¬ 
φείων, επιδιορθώσεις, τροποποιήσεις, συντηρήσεις κτι¬ 
ρίων και εγκαταστάσεων, επιδιορθώσεις πεζοδρομίων 
κ.λπ., στη ρύθμιση της 24ωρης λειτουργίας για όλες 
τις ημέρες του μήνα συμπεριλαμβανομένων όλων των 
Κυριακών και αργιών του έτους. Όλες οι παραπάνω 
δραστηριότητες είναι επιτακτική ανάγκη να πραγμα¬ 
τοποιούνται κατά τις απογευματινές ώρες προκειμένου 
να αποφευχθούν κυκλοφοριακά προβλήματα και να μη 
διαταράσσεται η ομαλή λειτουργία της πόλης. 

Στις παραπάνω ρυθμίσεις θα εμπίπτει το παρακάτω 
προσωπικό: 

- Οκτώ (8) ΔΕ Τεχνιτών 

- Πέντε (5) ΔΕ Χειριστών Μηχανημάτων Έργων 

3) Τη λειτουργία του Τμήματος Καθαριότητας και 
Ανακύκλωσης της Διεύθυνσης Περιβάλλοντος - Καθα¬ 
ριότητας και Ποιότητας Ζωής και ειδικότερα: 

α) Τη λειτουργία του Γραφείου Σχεδιασμού και Επο- 
πτείας Καθαριότητας, το οποίο έχει την αρμοδιότητα 
του συντονισμού, του σχεδιασμού και της εποπτείας 
της καθαριότητας στη ρύθμιση της 24ωρης λειτουργίας 
για όλες τις ημέρες του μήνα συμπεριλαμβανομένων 
όλων των Κυριακών και αργιών του έτους. Όλες αυτές 
οι δραστηριότητες είναι επιτακτική ανάγκη να πραγ¬ 
ματοποιούνται κατά περίπτωση εκτάκτων αναγκών και 
κατά τις απογευματινές ή βραδινές ώρες. Στις παρα¬ 
πάνω ρυθμίσεις θα εμπίπτει το παρακάτω προσωπικό: 
-Ένας (1) ΔΕ εποπτών καθαριότητας 
-Ένας (1) ΥΕ επιστατών καθαριότητας 
β) Τη λειτουργία του Γραφείου Αποκομιδής Απορ¬ 
ριμμάτων, Καθαρισμού Κοινόχρηστων Χώρων και Ειδι¬ 
κών Συνεργείων το οποίο διαμορφώνει αναλυτικά τα 
περιοδικά προγράμματα και συγκροτεί συνεργεία για 
τον καθαρισμό των οδών και των κοινόχρηστων χώρων 
του Δήμου καθώς και την συγκέντρωση απορριμμάτων 
σε χώρους μεταφόρτωσης στη ρύθμιση της 24ωρης 
λειτουργίας για όλες τις ημέρες του μήνα συμπεριλαμ¬ 
βανομένων όλων των Κυριακών και αργιών του έτους. 

Όλες αυτές οι δραστηριότητες είναι επιτακτική ανά¬ 
γκη να πραγματοποιούνται κατά περίπτωση εκτάκτων 
αναγκών και κατά τις απογευματινές ή βραδινές ώρες. 
Στις παραπάνω ρυθμίσεις θα εμπίπτει το παρακάτω 
προσωπικό: 

- Δεκατρείς (13) ΥΕ Εργατών καθαριότητας εξωτερι¬ 
κών χώρων 

- Δέκα εννέα (19) ΔΕ Οδηγών 
-Ένας (1) ΔΕ Διοικητικών 

4) Τη λειτουργία του Τμήματος Συντήρησης και Δι¬ 
αχείρισης Οχημάτων της Διεύθυνσης Περιβάλλοντος- 
Καθαριότητας και Ποιότητας Ζωής και ειδικότερα: 

α) Τη λειτουργία του Γραφείου Κίνησης Οχημάτων και 
β) Τη λειτουργία του Γραφείου συντήρησης οχημάτων 
τα οποία διαχειρίζονται το στόλο των οχημάτων του 
Δήμου στη ρύθμιση της 24ωρης λειτουργίας για όλες 
τις ημέρες του μήνα συμπεριλαμβανομένων όλων των 
Κυριακών και αργιών του έτους. 

Στις παραπάνω ρυθμίσεις θα εμπίπτει το παρακάτω 
προσωπικό: 

- Τρεις (3) ΔΕ Τεχνιτών 

- Τρεις (3) ΔΕ Μηχανοτεχνιτών Αυτοκινήτων 
-Ένας (1) ΔΕ Διοικητικού 

-Ένας (1) ΤΕ Διοικητικού - Λογιστικού 

5) Τη λειτουργία του Τμήματος Συντήρησης Πρασί¬ 
νου και ειδικότερα του Γ ραφείου Συντήρησης Αστικού 
και Περιαστικού Πρασίνου τα οποία φροντίζουν για τη 
διατήρηση του πρασίνου της πόλης των δημοτικών δια¬ 
μερισμάτων, για την επέκταση και συντήρηση πρασίνου 
κ.λπ. στη ρύθμιση της 12ωρης λειτουργίας. 

Όλες αυτές οι δραστηριότητες είναι επιτακτική ανά¬ 
γκη να πραγματοποιούνται και κατά τις απογευματινές 
ώρες αφού καθορίζονται και από τις καιρικές συνθήκες 
αλλά και από την αποχώρηση των θαμώνων προκειμέ- 
νου να μη γίνονται ατυχήματα. Για τους λόγους αυτούς 
λόγω της ιδιοτυπίας των συνθηκών λειτουργίας του 
είδους και της μορφής της υπηρεσίας τα Γ ραφεία θα 
λειτουργούν σε 12ωρη βάση για όλες τις ημέρες του 


μήνα συμπεριλαμβανομένων των Κυριακών και αργιών 
του έτους. 

Στις παραπάνω ρυθμίσεις θα εμπίπτει το παρακάτω 
προσωπικό: 

- Δέκα τέσσερις (14) ΥΕ εργατών πάρκων πρασίνου 

-Ένας (1) ΥΕ βοηθητικού προσωπικού 

-Ένας (1) ΥΕ γενικών καθηκόντων 

6) Τη λειτουργία του Τμήματος Παιδείας, Δια Βίου 
Μάθησης, Πολιτισμού της Διεύθυνσης Κοινωνικής Προ¬ 
στασίας, Παιδείας και Πολιτισμού και ειδικότερα: 

α) το Γραφείο Πολιτισμού Αθλητισμού και Νέας Γε¬ 
νιάς και 

β) το Γ ραφείο Υποδομών Σχολικών Μονάδων τα οποία 
φροντίζουν για την καθαριότητα των σχολείων και την 
ευπρεπή εμφάνιση όλων των χώρων των σχολικών μο¬ 
νάδων και την συντήρηση αθλητικών εγκαταστάσεων σε 
12ωρη βάση λόγω ιδιοτυπίας των συνθηκών λειτουργίας 
του είδους και της μορφής της υπηρεσίας φύλαξης σχο¬ 
λικών συγκροτημάτων και κατά τις απογευματινές ώρες. 

Στις παραπάνω ρυθμίσεις εμπίπτει το παρακάτω προ¬ 
σωπικό: 

Ένας (1) ΥΕ Γ ενικών καθηκόντων. 

Σαράντα επτά (47) ΥΕ καθαριστριών σχολικών κτιρίων 

7) Τη λειτουργία του Τμήματος Διοίκησης Ανθρώπινου 
Δυναμικού και Διοικητικής Μέριμνας της Διεύθυνσης Διοι¬ 
κητικών Υπηρεσιών και ειδικότερα: α) Τη λειτουργία Γρα¬ 
φείου Επιμέλειας και Καθαριότητας Εσωτερικών Χώρων 
και β) Τη λειτουργία Γραφείου Κλητήρων-Γενικών Καθη¬ 
κόντων το οποίο μεριμνά για την εκτέλεση των γενικών 
βοηθητικών λειτουργιών υποστήριξης για τις ανάγκες του 
Δήμου όπως καθαριότητα και φύλαξη κτιρίων, εγκαταστά¬ 
σεων και γραφείων κ,λπ. στη ρύθμιση της 12ωρης λειτουρ¬ 
γίας. Όλες οι αρμοδιότητες του ως άνω γραφείου όπως 
καθαριότητα και συντήρηση πραγματοποιείται κατά τις 
απογευματινές ώρες μετά την αποχώρηση των δημοτών 
από το δημοτικό κατάστημα ή οι επιδόσεις εγγράφων 
καθώς και οι εξωτερικές εργασίες. 

Στις παραπάνω ρυθμίσεις εμπίπτει το παρακάτω προ¬ 
σωπικό: 

- Τρεις (3) ΥΕ Κλητήρων 

- Δύο (2) ΥΕ Εργατριών Καθαριότητας (εσωτερικών 
χώρων) 

Η δαπάνη για την πρόσθετη εργασία των ως άνω 
υπαλλήλων θα γίνει βάσει των διατάξεων του άρθρου 20 
του Ν. 4024/2011 καθώς και αυτές τις εργατικής νομοθε¬ 
σίας και μέσα στο πλαίσιο των εγκεκριμένων πιστώσεων 
που έχουν προβλεφθεί για το έτος 2014 και είναι οι εξής: 

Α. Για τη λειτουργία του Τμήματος Ηλεκτρομηχανο- 
λογικών Έργων και σηματοδότησης της Διεύθυνσης 
Τεχνικών Υπηρεσιών και ειδικότερα το γραφείο ηλε- 
κτροφωτισμού η πίστωση για την κάλυψη των αναγκών 
που θα προκύψουν είναι ΚΑ 20.6012.0000 500,00 € και 
ΚΑ 20.6012.0002 2.000,00 € 

Β. Γ ια τη λειτουργία του Τ μήματος συγκοινωνιακών, 
κτιριακών υδραυλικών και εγγειοβελτιωτικών έργων 
της Διεύθυνσης Τεχνικών Υπηρεσιών και ειδικότερα 
του γραφείου συντήρησης υποδομών η πίστωση για 
την κάλυψη των αναγκών που θα προκύψουν είναι ΚΑ 
30.6012.0000 700,00 € και ΚΑ 35.6012.000 700,00 €. 

Γ. Γ ια τη λειτουργία του Τ μήματος Καθαριότητας και 
Ανακύκλωσης της Διεύθυνσης Περιβάλλοντος - Καθα¬ 
ριότητας και Ποιότητας Ζωής και ειδικότερα για το 
Γραφείο σχεδιασμού και εποπτείας καθαριότητας η 

πίστωση για την κάλυψη των αναγκών που θα προκύ- 
ψουν είναι ΚΑ 20.6012.0000 200,00 € και ΚΑ 20.6012.0002 
400,00 €. 

Δ. Για τη λειτουργία του Τμήματος Καθαριότητας και 
Ανακύκλωσης της Διεύθυνσης Περιβάλλοντος - Καθα¬ 
ριότητας και Ποιότητας Ζωής και ειδικότερα του Γ ρα¬ 
φείου αποκομιδής απορριμμάτων, καθαρισμού κοινό¬ 
χρηστων χώρων και ειδικών συνεργείων η πίστωση για 
την κάλυψη των αναγκών που θα προκύψουν είναι ΚΑ 
20.6012.0000 500,00 € και ΚΑ 20.6012.0002 30.000,00 € 

Ε. Για τη λειτουργία του τμήματος συντήρησης και 
διαχείρισης οχημάτων της Διεύθυνσης Περιβάλλοντος- 
Καθαριότητας & Ποιότητας Ζωής και ειδικότερα για το 
γραφείο κίνησης Οχημάτων η πίστωση για την κάλυψη 
των αναγκών που θα προκύψουν είναι ΚΑ 20.6012.0000 
500,00 € και ΚΑ 20.6012.0002 1.000,00 €. 

ΣΤ. Τη λειτουργία του Τμήματος Συντήρησης Πρασί¬ 
νου και ειδικότερα του γραφείου συντήρησης αστικού 
και περιαστικού πρασίνου η πίστωση για την κάλυψη 
των αναγκών που θα προκύψουν είναι ΚΑ 35.6012.0000 
1 . 000,00 € 

Ζ. Τη λειτουργία του Τμήματος Παιδείας, Δια Βίου 
Μάθησης, Πολιτισμού της Διεύθυνσης Κοινωνικής Προ¬ 
στασίας, Παιδείας και Πολιτισμού και ειδικότερα α) για 
το γραφείο πολιτισμού αθλητισμού & νέας γενιάς και β) 


για το γραφείο υποδομών σχολικών μονάδων η πίστωση 
για την κάλυψη των αναγκών που θα προκύψουν είναι 
ΚΑ 15.6012.000 500,00 €. 

Η. Τη λειτουργία του Τμήματος Διοίκησης ανθρώπινου 
Δυναμικού και Διοικητικής Μέριμνας της Διεύθυνσης 
Διοικητικών Υπηρεσιών και ειδικότερα του α) επιμέ¬ 
λειας και καθαριότητας εσωτερικών χώρων και β) του 
γραφείου Κλητήρων - Γ ενικών Καθηκόντων η πίστωση 
για την κάλυψη των αναγκών που θα προκύψουν είναι 
ΚΑ 10.6012,0000 1.000 € 

Η εργασία του ως άνω προσωπικού θα βεβαιώνεται 
με καταστάσεις που θα υποδηλώνουν τη μορφή της 
πρόσθετης απασχόλησης και θα υπογράφονται από 
τον υπηρεσιακό προϊστάμενο Διεύθυνσης ή Τμήματος, 
την Δήμαρχο και τον αρμόδιο για την επίβλεψη αυτών 
Αντιδήμαρχο και θα κοινοποιούνται στο Γ ραφείο Προ¬ 
σωπικού της Υπηρεσίας και στο Οικονομικό Τμήμα μας. 

Η δαπάνη αμοιβής των ανωτέρω θα βαρύνει τους 
οικείους κωδικούς του Προϋπολογισμού έτους 2014 και 
δεν θα υπερβεί τα ποσά που έχουν εγγράφει σ’ αυτούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 4 Δεκεμβρίου 2013 

Η Γ ενική Γ ραμματέας Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 


Αριθμ. απόφ. 56 (4) 

Διαπίστωση Αυτοδίκαιης κατάργησης κενών οργανικών θέσεων πολιτικού προσωπικού με σχέση εργασίας δη¬ 
μοσίου δικαίου του Ν.Π.Δ.Δ. «Δημοτική Φροντίδα Αχαρνών» (ΔΗ.Φ.Α.), κατ’ εφαρμογή της παρ. Ια του άρθρου 
33 του Ν. 4024/2011 (ΦΕΚ 2681/τ.Β72012). 


Ο ΠΡΟΕΔΡΟΣ ΤΟΥ Ν.Π.Δ.Δ. 

«ΔΗΜΟΤΙΚΗ ΦΡΟΝΤΙΔΑ ΑΧΑΡΝΩΝ» 

Έχοντας υπόψη: 

1. Την παρ. Ια του άρθρου 33 του Ν. 4024/2011 (ΦΕΚ 226 Α'). 

2. Την υπ’ αριθμ. 08/ΔΤΑ/20779 (ΦΕΚ 2299/τ.Β72007) απόφ. σύστασης και το υπ’ αριθμ. 31/τ.Β'/14-01-2009 ΦΕΚ, 
περί ΟΕΥ πρώην ΝΠΔΔ «Δημοτικοί Παιδικοί Βρεφονηπιακοί Σταθμοί Δήμου Αχαρνών». 

3. Την υπ’ αριθμ. 08/ΔΤΑ/20778 (ΦΕΚ 2299/τ.Β72007 ) απόφ. σύστασης και το υπ’ αριθμ. 935/τ.Β728-06-2010 ΦΕΚ, 
περί ΟΕΥ πρώην ΝΠΔΔ «Κέντρα Ανοιχτής Προστασίας ΚΑΠΗ Δήμου Αχαρνών». 

4. Την υπ' αριθμ. 08/ΔΤΑ/20780 (ΦΕΚ 2299/τ.Β72007 ) απόφ. σύστασης και το υπ’ αριθμ. 32/τ.Β7ΐ4-01-2009 ΦΕΚ, 
περί ΟΕΥ πρώην ΝΠΔΔ «Αθλητικός Οργανισμός Δήμου Αχαρνών ΑΟΔΑ». 

5. Το υπ’ αριθμ. 51269/42016/24-10-2013 έγγραφο της Αποκεντρωμένης Διοίκησης Αττικής, περί διευκρίνισης 
για την κατάργηση κενών οργανικών θέσεων μονίμου προσωπικού στους ΟΕΥ των ΝΠΔΔ που συνενώθηκαν για 
τη δημιουργία του ΝΠΔΔ «Δημοτική Φροντίδα Αχαρνών», κατά τα οριζόμενα στην παρ. 1 α του άρθρου 33 του 
Ν. 4024/2011, διαπιστώνουμε: 

Α) Ότι οι κενές οργανικές θέσεις, κατά κατηγορία και κλάδο προσωπικού, οι οποίες υπερβαίνουν το 60% των 
προβλεπόμένων οργανικών θέσεων στον οικείο οργανισμό του πρώην ΝΠΔΔ «Δημοτικοί Παιδικοί Βρεφονηπιακοί 
Σταθμοί Δήμου Αχαρνών», έχουν ως ακολούθως: 


ΠΙΝΑΚΑΣ Β1 

Πρώην ΝΠΔΔ «Δημοτικοί Παιδικοί Βρεφονηπιακοί Σταθμοί Δήμου Αχαρνών» 

ΜΟΝΙΜΟ ΠΡΟΣΩΠΙΚΟ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Προβλεπόμες οργανικές θέσεις 

Καλυμμένες 

Κενές 

ΚΑΤΗΓΟΡΙΑ ΠΕ 

ΟΙΚΟΝΟΜΙΚΟΥ 

1 

0 

1 

ΝΗΠΙΑΓΩΓΩΝ 

1 

0 

1 

ΚΑΤΗΓΟΡΙΑ ΤΕ 

ΔΙΟΙΚΗΤΙΚΟΥ - ΛΟΓΙΣΤΙΚΟΥ 

2 

0 

2 

ΒΡΕΦΟΝΗΠΙΟΚΟΜΩΝ 

32 

0 

32 

ΚΑΤΗΓΟΡΙΑ ΔΕ 

ΒΟΗΘΩΝ ΒΡΕΦ/ΜΩΝ - ΠΑΙΔ/ΜΩΝ 

28 

0 

28 

ΜΑΓΕΙΡΩΝ 

6 

0 

6 

ΟΔΗΓΩΝ 

1 

0 

1 

ΚΑΤΗΓΟΡΙΑ ΥΕ 

ΒΟΗΘΗΤΙΚΟΥ ΠΡΟΣΩΠΙΚΟΥ 

6 

0 

6 

ΠΡΟΣΩΠΙΚΟ ΚΑΘΑΡΙΟΤΗΤΑΣ 

12 

0 

12 

ΣΥΝΟΛΟ 

89 

0 

89 


Β) Ότι οι κενές οργανικές θέσεις, κατά κατηγορία και κλάδο προσωπικού, οι οποίες υπερβαίνουν το 60% των 
προβλεπόμενων οργανικών θέσεων στον οικείο οργανισμό του πρώην ΝΠΔΔ «Κέντρα Ανοιχτής Προστασίας ΚΑΠΗ 
Δήμου Αχαρνών», έχουν ως ακολούθως: 


ΠΙΝΑΚΑΣ Β2 

Πρώην ΝΠΔΔ «Κέντρα Ανοιχτής Προστασίας ΚΑΠΗ Δήμου Αχαρνών» 

ΜΟΝΙΜΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Προβλεπόμενες 
οργανικές θέσεις 

Καλυμμένες 

Κενές 

ΚΑΤΗΓΟΡΙΑ ΠΕ 

ΙΑΤΡΟΥ 

1 

0 

1 

ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

1 

0 

1 

ΚΑΤΗΓΟΡΙΑ ΤΕ 

ΚΟΙΝΩΝΙΚΩΝ ΛΕΙΤΟΥΡΓΩΝ 

3 

0 

3 

ΕΠΙΣΚΕΠΤΡΙΑΣ ΑΔΕΡΦΗΣ 

1 

0 

1 

ΦΥΣΙΚΟΘΕΡΑΠΕΥΤ ΟΥ 

1 

0 

1 

ΔΙΟΙΚΗΤΙΚΟΥ-ΛΟΓΙΣΤΙΚΟΥ 

1 

0 

1 

ΕΡΓΟΘΕΡΑΠΕΥΤ ΟΥ 

1 

0 

1 

ΚΑΤΗΓΟΡΙΑ ΔΕ 

ΒΟΗΘΩΝ ΝΟΣΗΛΕΥΤΡΙΩΝ 

1 

0 

1 

ΔΙΟΙΚΗΤΙΚΟΥ ΥΠΑΛΛΗΛΟΥ 

1 

0 

1 

ΟΔΗΓΟΥ 

1 

0 

1 

ΚΑΤΗΓΟΡΙΑ ΥΕ 

ΒΟΗΘΗΤΙΚΟΥ ΠΡΟΣΩΠΙΚΟΥ 

5 

0 

5 

ΟΙΚΟΓΕΝΕΙΑΚΟΥ ΒΟΗΘΟΥ 

1 

0 

1 

ΣΥΝΟΛΟ 

18 

0 

18 


Γ) Ότι οι κενές οργανικές θέσεις, κατά κατηγορία και κλάδο προσωπικού, οι οποίες υπερβαίνουν το 60% των 
προβλεπόμενων οργανικών θέσεων στον οικείο οργανισμό του πρώην ΝΠΔΔ «Αθλητικός Οργανισμός Δήμου 
Αχαρνών ΑΟΔΑ», έχουν ως ακολούθως: 

ΠΙΝΑΚΑΣ Β3 


Πρώην ΝΠΔΔ «Αθλητικός Οργανισμός Δήμου Αχαρνών ΑΟΔΑ». 

ΜΟΝΙΜΟ ΠΡΟΣΩΠΙΚΟ 

ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Προβλεπόμενες 
οργανικές θέσεις 

Καλυμμένες 

Κενές 

ΚΑΤΗΓΟΡΙΑ ΠΕ 

ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ 

6 

0 

6 

ΟΙΚΟΝΟΜΙΚΟΥ 

1 

0 

1 

ΚΑΤΗΓΟΡΙΑ ΤΕ 

ΤΕΧΝΟΛΟΓΩΝ ΠΟΛΙΤΙΚΩΝ ΔΟΜΙΚΩΝ ΕΡΓΩΝ 

1 

0 

1 

ΚΑΤΗΓΟΡΙΑ ΔΕ 

ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

5 

1 

4 

(ΤΕΧΝΙΚΩΝ) ΥΔΡΑΥΛΙΚΩΝ 

1 

0 

1 

ΟΔΗΓΩΝ ΑΥΤΟΚΙΝΗΤΩΝ 

1 

0 

1 

ΣΥΝΟΛΟ 

15 

1 

14 


Με την κοινή υπουργική απόφαση του τελευταίου εδαφίου της παρ. Ια του άρθρου 33 του Ν. 4024/2011, θα 
πραγματοποιηθεί η κατάργηση του συνόλου των κενών οργανικών θέσεων των παραπάνω κλάδων των πινάκων 
«Β1», «Β2» και «Β3». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αχαρνές, 5 Δεκεμβρίου 2013 
Ο Πρόεδρος 

ΠΑΝΑΓΙΩΤΗΣ ΑΝΑΓΝΩΣΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-πιαϊΙ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































